title: Urbera va Amerika (suterot)
text: Lindbergh mali tolda is acku va roti gir viele tilik ke Herman gadikye ke pwadesik dakter da yaseem ke dalintafa ja ko konak galdolk kotliz fu zo betuked. Larde ja va vug yudaf unenik uner, pune batcoba gu yovara va grilizukara is tutcastara va doda zo pestaler. Nik ke Roth yasa ko Kanada yated solve lok ke arak ke doda me pumbar. Herman luxeon djukugriflir enide me di grilizukar. Bam va dolexo gu yultburesik segur. Voxen erba toz tir zvak tove Roth yasa. Beka Sandy mali abica safta gin aldur, pune rietara va yatera ko Kanada zo obukar. Tire taneagadesik va budera va joweem su gorar ise va vegungafa patecta  gu kogejara dratcer. Va gaderopaf volnik toz dikir isen Walter Winchell felusik impavantar nume va direaca di libudar.